Dzelzceļa līnija Daugavpils—Kurcums

thumb|250px|Kurcuma stacijas ēka
[thumb|250px|Dzelzceļa tilts pār [Daugava|Daugavu Daugavpilī]]
**Daugavpils—Kurcums** (oficiālais nosaukums: **Daugavpils—Kurcums—Valsts robeža**) ir 25 kilometrus gara dzelzceļa līnija, kas ved no Daugavpils līdz Latvijas-Lietuvas robežai un tālāk turpinās līdz Viļņai. Posmā Daugavpils—Grīva pastāv kravas satiksme, bet tālāk Kurcuma virzienā satiksme ir niecīga.

## Vēsture
[thumb|250px|Zemgales stacijas ēka pie tālaika [Latvijas-Polijas robežas.]]
Līniju uzbūvēja 19. gadsimtā kā daļu no dzelzceļa līnijas Varšava—Sanktpēterburga un satiksmi atklāja . Dzelzceļa tilts pār Daugavu bija pirmais pastāvīgais Daugavas tilts Latvijā (atšķirībā no mūsdienām, to varēja izmantot arī gājēji un pajūgi). 
Pirmā pasaules kara laikā vācieši dzelzceļu no Varšavas līdz piefrontes Turmantu stacijai (*Turmend*) "pārnagloja" uz normālplatuma dzelzceļa sliežu platumu (1435 mm). 

### Rīgas–Zemgales–Varšavas dzelzceļš
Pēc Rīgas miera līguma parakstīšanas 1921. gada martā starp Viļņu un Varšavu ieviesa regulāru satiksmi ar diviem vilcieniem dienā, vēlāk sāka kursēt vilcieni līdz Rīgai. Turmontas stacijā pasažieri pārsēdās no Polijas vagoniem uz Latvijas vagoniem. Robežkontrole notika Turmontas un Zemgales stacijās. 1935. gadā vilciens no Varšavas uz Rīgu izbrauca trīs reizes dienā (9:55, 16:30 un 23:45). Vilcienu satiksme pa dzelzceļa līnijām Varšava-Rīga, Varšava-Prāga un Vīne-Roma bija saskaņotas sava starpā, atvieglojot pasažieru pārsēšanos Varšavas Galvenajā stacijā. 

### Ļeņingradas–Viļņas dzelzceļš
Pēc Otrā pasaules kara visu dzelzceļu atkal pārnagloja 1525 mm platumā.
Līdz 1990. gadam pa to kursēja tālsatiksmes pasažieru vilcieni Ļeņingrada–Berlīne (ātrvilciens "Ļeņingradas ekspresis" (Nr. 25/26), vagoni uz Varšavu, Drēzdeni, Ķelni), Ļeņingrada–Varšava (Nr. 57/58), Ļeņingrada–Kaļiņingrada ("Dzintarkrasts", Nr. 79/80), Ļeņingrada–Černivci (Nr. 81/82, vagoni uz Budapeštu, Bukaresti-Sofiju), Ļeņingrada–Truskaveca (Nr. 113/114), Ļeņingrada–Ļviva (Nr. (Nr. 183/184, 189/190, vagoni uz Prāgu un Budapeštu), Ļeņingrada–Viļņa (Nr. 191/192).  

Pēc PSRS sabrukuma līdz 2015. gada jūnijam pa dzelzceļu kursēja starptautiskais vilciens Sanktpēterburga—Viļņa.

### Daugavpils–Viļņas dzelzceļš
thumb|250px|Vilciens no Viļņas pienāk Daugavpilī pāri Krustpils līnijas pārvadam

2017. gada 25. oktobrī Lietuvas Dzelzceļš veica dīzeļvilciena Viļņa—Daugavpils izmēģinājuma reisu, pagarinot esošo maršrutu Viļņa—Turmanta. No 2018. gada 13. janvāra  "Lietuvos geležinkeliai" uzsāka  pasažieru pārvadājumus maršrutā Daugavpils—Viļņa. Kursēja divi pāri dīzeļvilcienu sestdienās un svētdienās. 2018. gada 15. decembrī sarakstu mainīja, sestdienās vakarā paredzot papildu vilcienu no Viļņas (atpakaļ līdz Turmantai). COVID-19 pandēmijas dēļ 2020. gada martā pārtrauca pasažieru vilcienu kustību starp Daugavpili un Viļņu.

### Vēsturiski vilcienu saraksti

Attēls:Daugavpils - Zemgale 1940.JPG|Vilcienu saraksts maršrutā Daugavpils—Zemgale 1940. gada vasarā
Attēls:Daugavpils - Viļņa 1979.JPG|Vilcienu saraksts maršrutā Daugavpils—Viļņa 1979. gadā



## Stacijas un pieturas punkti
* Daugavpils-Šķirotava. Tagadējais oficiālais līnijas sākums.
* 3. kilometrs (izmaiņas punkts). Ierīkots Otrā pasaules kara gados kā "Tilta postenis" vai "Daugavtilts". Pieder arī līnijai Eglaine—Daugavpils.
* Grīva. Sākumā saukta par Kalkūnu staciju.
* Laucesa. No 1932. līdz 1948. gadam pastāvējis pieturas punkts.
* Ežiņa. No 1921. līdz 1924. gadam pastāvējusi stacija.
* Kurcums. 1926. gadā te atvērts pieturas punkts "Kūrciems", vēlāk pārdēvēts par Kurcumu. Valsts robežstacija kopš 1992. gada.
* Zemgale. Valsts robežstacija no 1922. gada. Kara laikā nopostīta; mūsdienās stacija nepastāv, bet tās ēkā atrodas Zemgales Romas katoļu baznīca.
* Turmanta. Ierīkota reizē ar līnijas uzbūvēšanu kā Novoaļeksandrovskas stacija; 1894. gadā pārdēvēta par Turmontu. Bijusi sākotnējā Latvijas robežstacija, bet pēc Latvijas-Polijas robežas precizēšanas nonāca Polijas teritorijā; mūsdienās atrodas Lietuvā. No Turmantas uz Viļņu kursē vietējie pasažieru vilcieni.

## Atsauces